Kvalvika (Flakstad)

Kvalvika er ei vik på nordøstsida av Moskenesøya i Flakstad kommune i Nordland. Vika ligger omgitt av fjellene Ryten i nord og Kjerringa i sør. Måltinden og Torsfjordtinden ligger på sørøstsiden mens Kvalvikgrunnen og Norskehavet ligger i nordvest.

I bunnen av Kvalvika ligger de to sandstrendene i Nordvika og Vestervika adskilt av den bratte skråningen Hellan. Sti fra Nordvika til Torsfjord ved Torsfjorden (ca. 2 km) og fra Vestervika til Markjorda ved Selfjorden (ca. 3,5 km). Stien mellom strendene over den ulendte Kuhella ble sikret med kjetting sommeren 2011.Flakstad kommune: Tursti sikret mellom Kvalvika og Vestervika (9. juni 2011, oppdatert 27. juli 2011, besøkt 26. september 2012) Området er et av de mest populære turmålene i Flakstad om sommeren.Flakstadnytt: Kval i Kvalvika (5. februar 2007, besøkt 26. september 2012)

Kvalvika er et av flere steder på vest- og nordsida («yttersida») av Moskenesøya som tidligere var bebodd, men som i dag er fraflyttet. Sterke brottsjøer og dårlige havneforhold gjorde Kvalvika uegnet til å drive fiske fra, så i likhet med folk fra de fleste andre stedene på yttersida av Moskenesøya drev mennene fra Kvalvika fiske på Vestfjorden på «innersida».Gro Røde: På et berg eg kalla mett - Hverdagsliv og fraflytting Lofotodden 1900-1950. Orkana Forlag, Stamsund 1994. ISBN 82-91233-04-7 s. 101 (digitalisert av Nasjonalbiblioteket) Kvalvika ble fraflyttet i 1938.Regional kulturminneplan Lofoten 2007: 70) Vestervika  (s. 51)

 Referanser 

 Eksterne lenker 

 Lonemors blogg: Kvalvika i Flakstad (blogginnlegg, 24. juli 2010)

Kategori:Viker i Nordland
Kategori:Flakstads geografi
Kategori:Tidligere bosetninger i Nordland
Kategori:Bosetninger i Flakstad